"Setswana Puo ya Gae (HL)/P2 6 DBE/Ngwanaitseele 2022 NSC – Kaedi ya go Tshwaya  O isiwa kwa bookelong, mme go siyeng ga gagwe kwa teng, o pagama terena ka maikaelelo a gore e ka mo folosa kwa Gauteng. Go ne ga tla monna wa lepodisi a batlana le dithekete. Motswagauteng a bona go le botoka go tshabela kwa kolotsaneng e nngwe, mme Sempe a mo itaya ka legofi. A mo tsholetsa ka mmarase wa borokgwe le go mo emisa ka ditsetsekwane. Ka mathata a sa nnele ruri mo mothong, mosadi yo mokima o kopa gore Motswagauteng a kolekelwe madi a go duela terena, mme o newa madi a a fetang a tuelo.  Fa a fologa mo setimeleng, o nna le mathata a mangwe gape. Basimane ba babedi ba ba neng ba re ba mo rekisetsa borokgwe le ditlhako ka madinyana a a neng a setse mo go a a thusitsweng ka ona mo tereneng, ba mo ela ka dinakana metsing. Fa a sa le a beile letsogo mo phatleng go fitlha lebenkele le bo le tswalelwa ba ise ba boele kwa go ena.  Botlhoko ba gagwe bo etegela pele fa a ya go nna mo mekhukhung ya Johaneseborogo, kwa a kopaneng le Salamina le Alberto ba ba neng ba mmeola moriri. Ba ne ba o rekisetsa mosadi mongwe wa mosankoma ka madi a pampiri. Motswagauteng o ne a lemoga fa a tlile go dirwa leswalo, mme a tsena ka lenga le seloko.  Ka kutlobotlhoko e sa nnele ruri, Motswagauteng o ne a kopana le Sepoko kwa Rodipoto, kwa a tseneng sekolo ka thotloetso ya gagwe a bo a bona sekgele. Leina la gagwe la itsege gaufi le kgakala gore mosimane wa mebila o falotse ka dinaledi, e bile o gaisitse le bana ba ba nang le magae. Babegadikgang ba simolola go batla Motswagauteng jaaka sepelete se se latlhegileng.  Kwa Keriisetoropo o tsamaya ntlo le ntlwana a ikopela letogonyana a bo a fitlha fa ga mosadimogolo Kornei. Mosadimogolo wa Foreiborogo o ne a bolelela monnawe e bong Kobbie ka ga bonatla jo Motswagauteng a kileng a bo supa ka go mo thusa fa a ne a phamolelwa madi kwa Foreiborogo. Ba tlamparelana mme a ikutlwa jaaka karolo ya botlhokwa ya motho mosweu. Motswagauteng o ne a baakanyediwa kamore ya baeng. Ka mosadimogolo Ijelele a ne a diretse Kobbie dingwaga di le dintsi ka boineelo le botshepegi, Kobbie o ne a ntse a batlana le Motswagauteng lebaka le leleele. Monate wa totela Motswagauteng.  O ne a itumelela go boela le MmaSwanepoel kwa Foreiborogo, mme a mmusetsa kwa sekolong le go mo naya sefane sa gagwe. Motswagauteng a itumelela go boelwa ke bongwana jwa gagwe, a kgakola diaparo tse dintšhwa mme a ikobakoba jaaka tshwene.  Motswagauteng pele ba ya kwa sekolong sa Foreiborogo, ba ne ba ya go tsaya sekgele sa gagwe sa dipholo. Mogokgo wa sekolo seo, Rre Kelatwang a mo kwalela lekwalo le lentle, a paka le go akgola Motswagauteng.  Ka malatsi a sa tlhabe ka go tshwana, Motswagauteng o ne a iphitlhela a setse a amega mo ntweng ya semorafe e e neng e tlhodilwe ke Koot le Sarkie. O ne a kobiwa mme monate wa kgang ke gore mmaagwe wa bobedi o kgona go mmatlela babueledi. MmaSwanepoel a bolela fa a tsile go tsena mo sekolong se, ba rata kgotsa ba sa rate.  Kwa bofelong Motswagauteng o ne a boela sekolong mme Koot le Teu ba kopanya merafe e mebedi e e sa utlwaneng.  E le ruri botlhoko jwa botshelo jwa ga Motswagauteng ga bo a ka ba nnela ruri. O ne a atlega a bo a tshela jaaka bana botlhe. [25] Kwalololo e ileditswe Phetla"